**Data SoCool** — Data sahələrində ixtisaslaşmış peşəkar tədris müəssisəsi. Bu sahələrdə Azərbaycanda iş dünyası ilə təhsil arasında mövcud olan mütəxəssis boşluğunu doldurmaq və qurumların əməkdaşlarının yeni bacarıqlar əldə etmələri üçün müxtəlif dərslər tədris etməkdədir.

Hazırda peşəkar ekspertlər, Avropa standartlı təlim mərkəzinə sahib olmaqla, Microsoft, IBM kimi vendorlarla rəsmi əməkdaşlıq etməklə, sıfırdan pilləli şəkildə tədris edilən və sonda uğurlu məzunlarımızın qurumlara yönləndirilməsi ilə məşğul olan Karyera Mərkəzinə sahib olmaqla ölkənin data təhsili sektoruna liderlik etməkdəyik. Hazırda yüzlərlə Data SoCool məzunu aparıcı özəl qurumlarda və dövlət orqanlarında çalışmaqdadırlar.

Tarixi
------

Data SoCoolun datanın faydalarını Azərbaycanda təbliğ etmək fəaliyyəti ilk olaraq 2018-ci ilinin avqust ayından bu sahəni öyrənmək istəyən şəxslərə istiqamət vermək ideyası ilə başlamışdır. 2018-ci ilin sentyabr ayında Azərbaycan Gənclər Fondunun XI Qrant müsabiqəsinə müraciət etmiş və 2019-cu ilin fevral ayından etibarən 500-dən çox müraciətçi arasından 3 mərhələ ilə seçilən 30 gənclə Excel, Power BI, SPSS və Tableau proqramlarına giriş mövzuları və bir neçə müxtəlif şirkətlərə infoturla ümumilikdə 12 günlük təlimlə başladı. Data SoCoolun ilk məzunları sayılan bu 30 gəncin bir qismi hazırda ölkənin aparıcı maliyyə, IT şirkətlərində və banklarında çalışırlar, bəziləri isə Avropanın aparıcı universitetlərində təhsillərini davam etdirirlər.

Layihə əsaslı tədris
--------------------

Data SoCool Təhsil modeli data sahələrində karyera qurmaq istəyən şəxslər üçün sıfırdan — Peşəkar İnkişaf Planının hazırlanmasından sonda iş və ya təcrübə ilə təmin etmək mərhələsinə qədər pilləli şəkildə dizayn edilmişdir. Öncə Karyera Məsləhətçisi tərəfindən tələbənin mövcud bazasına və öyrənmə imkanlarına uyğun olaraq Peşəkar İnkişaf Planı hazırlanır və Plan üzərindən dərslər tədris olunur. Yerli və Beynəlxalq Əmək bazarının tələblərinin araşdırılaraq formalaşdırılmış dərs sillabusları iş dünyasından real praktiki tapşırıqlarla təkmilləşdirilmişdir. Dərslərin birbaşa əmək bazarının tələbinə uyğun olması tam praktiki şəkildə ölkənin data üzrə aparıcı ekspertləri tərəfindən tədris edilməsi Data SoCool tələbələrinin uğurlarının əsas sirridir.

Proaktiv mentorluq
------------------

Data sahələri tətbiqi elmlər olduğu üçün bu sahələri öyrənən zaman praktika mütləqdir. Təlim müddətində Peşəkar Təlimçi-Mentorlar tərəfindən tələbələrə tədris zamanı qarşılaşdıqları çətinliklərdə tam mentorluq dəstəyi göstərilir. Həmçinin, iş dünyasında qarşılaşa biləcəkləri keyslərə real praktiki tapşırıqlarla hazırlaşdırırlar.

Vahid sertifikatlaşdırma
------------------------

Tədris müddətində hər öyrənmə modulunun sonunda Proqress quizlər, tədris müddətinin sonunda isə Capstone layihə işləyirlər. Quiz və Layihə ortalamasına uyğun olaraq iştirakçılara Təsdiqlənmiş Sertifikatlar təqdim olunur. Təlim proqramları həmçinin, Beynəlxalq Sertifikasiya imtahanlarına hazırlıq olaraq keçirildiyindən iştirakçılar təlim sonunda uyğun imtahanlarda iştirak edib müraciət edib əldə edə bilərlər. Hazırda Mərkəzdə Oracle Database SQL, Microsoft Excel, Microsoft Power BI kimi beynəlxalq sertifikasiya imtahanlarına hazırlıq keçirilir.

Karyera Mərkəzi
---------------

Tədris müddətinin sonunda Karyera Məsləhətçilərinin dəstəyi ilə tələbələrin Portfolio və Rezumeləri hazırlanır, Mock internvyular təşkil olunur. Dərsləri müvəffəqiyyətlə başa vurmuş tələbələr əməkdaşlıq edilən qurumlara təcrübə və ya vakansiyalara yönləndirilir. Karyera Mərkəzinin fəaliyyəti nəticəsində hazırda ölkənin onlarla aparıcı şirkətləri və dövlət qurumlarında Data SoCool tələbələri çalışmaqdadırlar.

İstinadlar
----------

 Arxivləşdirilib 2020-06-15 at the Wayback Machine

Həmçinin bax
------------

Xarici keçidlər
---------------

* data.edu.az — Data SoCool rəsmi saytı